**Kirsi Ylijoki** (s. 29. kesäkuuta 1969 Rauma) on suomalainen näyttelijä. Hän valmistui Teatterikorkeakoulusta teatteri­taiteen maisteriksi vuonna 1995. Hän toimii freelance-näyttelijänä ja on esiintynyt teatteriurallaan muun muassa Suomen Kansallisteatterissa, Lahden kaupunginteatterissa, Espoon teatterissa ja Komediateatteri Arenassa.

Ura
---

Ylijoki on esiintynyt monissa televisio­rooleissa. Ensimmäinen televisio­sarja, jossa hän esiintyi, oli MTV3:lla 1990-luvun lopulla esitetty draama­sarja *Sydän toivoa täynnä*, jossa hän esitti yhtä pää­henkilöä, Millaa. Myöhemmin hän on näytellyt Paulaa TV1:n vuonna 2000 esittämässä komedia­sarjassa *Töissä rakas*, Ritva Kerästä Nelosella vuonna 2004 esitetyssä draama­komedia­sarjassa *Headhunters*, Nella Kvistiä TV1:n draama­sarjassa *Kotikatu* vuosina 2004–2006 ja Kiti Kuikkaa, yhtä päähenkilöistä, MTV3:n vuosina 2007–2010 esittämässä draamasarjassa *Sydänjää*. Vuonna 2000 ensiesitettiin Veijo Meren näytelmään perustuva televisio­elokuva *Sotamies Jokisen vihkiloma*, jossa Ylijoki esittää Anelmaa, ja vuonna 2005 hänet nähtiin TV1:n kolmi­osaisessa mini­sarjassa *NDA – Salassa­pito­sopimus*. Hänet on nähty myös televisio­sarjoissa *Hyvät neuvot kalliit* ja *Tahdon asia*. Vuonna 2018 Ylijoki nähtiin Susanna Reinbothin roolissa televisio­sarjassa *Keisari Aarnio*.

Ensimmäinen teatteri­elokuva, jossa Ylijoki esiintyi, oli Ere Kokkosen ohjaama, Arto Paasilinnan romaaniin perustuva komedia­elokuva *Kymmenen riivin­rautaa* (2002), jossa hän esittää Tuula Virtasta. Muita elo­kuvia, joissa hän on näytellyt, ovat pitkä elo­kuva *Musta jää* (2007), jonka ohjasi Petri Kotwica, ja lyhyt­elo­kuvat *Perinteinen 60 km* (2001) ja *Milja* (2005).

Kirsi Ylijoella ja Apocalyptica-yhtyeestä tunnetulla Eicca Toppisella on yhteinen musiikki­projekti, kellari­bändinä 2010 aloittanut Cherry & the Vipers, jossa Ylijoki laulaa ja Toppinen soittaa rumpuja. Yhtye julkaisi ensi­albuminsa *Cherry & the Vipers* syyskuussa 2013.

Yksityiselämä
-------------

Ylijoen puoliso oli Eicca Toppinen. Heillä on kaksi poikaa. Toppinen ja Kirsi Ylijoki seurustelivat vuodesta 1996 alkaen ja menivät naimisiin vuonna 1997. He ilmoittivat maalis­kuussa 2020 eronneensa. Ylijoki seurustelee häntä 20 vuotta nuoremman valokuvaaja Nestori Lönngrénin kanssa.

Filmografia
-----------

### Elokuvat

* *Sotamies Jokisen vihkiloma* (1999)
* *Perinteinen 60 km* (2001)
* *Kymmenen riivin­rautaa* (2002)
* *Milja* (2005)
* *Musta jää* (2007)
* *Aikuisten poika* (2014)

### Televisio

* *Sydän toivoa täynnä* (1997–1999)
* *Töissä rakas* (1999)
* *Head­hunters* (2004)
* *Tahdon asia* (2005)
* *NDA – Salassa­pito­sopimus* (2005)
* *Kotikatu* (2004–2006)
* *Ilonen talo* (2006)
* *Sydänjää* (2007–2010)
* *Helppo elämä* (2010)
* *lovemilla* (2014)
* *Syke* (2015)
* *Onnela* (2017)
* *Keisari Aarnio* (2018)
* *Modernit miehet* (2019–2020)
* *Roba* (2019)
* *Kummeli esittää: Kontio & Parmas* (2019)
* *Pohjolan laki* (2020, 2023)

Lähteet
-------

1. ↑  Parkkonen, Sari: Kirsi Ylijoki. "En ole mustasukkainen" *Me Naiset*.  27.1.2010 (päivitetty 28.1.2010). Sanoma Media Finland Oy. Viitattu 31.1.2010.
2. ↑  Kirsi Ylijoki *Actors*. Actors in Scandinavia.  Arkistoitu 7.6.2007. Viitattu 31.1.2010.
3. 1 2 3  Kirsi Ylijoki *Helsingin Freet*. Helsingin Freelancenäyttelijäyhdistys.  Arkistoitu 1.1.2009. Viitattu 2.9.2011.
4. 1 2  Kaukovirta, Kaisa: Näytteleminen on vaihtokauppoja *Turun Sanomat*.  4.1.2010. Turku:  TS-Yhtymä Oy.  Arkistoitu 2.6.2011. Viitattu 31.1.2010.
5. ↑  Perälä, Reijo: Sotamies Jokisen vihkiloma uhkaa kärytä, kun morsian puuttuu *Yle Elävä arkisto*.  17.10.2008 (päivitetty 21.2.2018). Yleisradio Oy. Viitattu 31.1.2010.
6. 1 2  Kirsi Ylijoki Elonetissä. . Viitattu 31.1.2010.
7. ↑  Lassfolk-Feodoroff, Crista: Rokkikansa kerääntyy Söderkullaan lauantaina *Sipoon Sanomat*.  26.5.2011. Etelä-Suomen Media Oy.  Arkistoitu 26.12.2011. Viitattu 2.9.2011.
8. ↑  Yhtyeen kotisivu *Cherry & the Vipers*.  Arkistoitu 19.12.2014. Viitattu 20.9.2014.
9. ↑  Vatka, Miia: Kirsi Ylijoki ja Eicca Toppinen: Ero! *Iltalehti*.  16.3.2020. Helsinki:  Alma Media Suomi Oy. Viitattu 29.3.2020.
10. ↑  KT: Kirsi Ylijoen, 53, ja Nestorin, 33, rakkaus syttyi kerrostalon pihalla – yhdessä ensikohtaamisesta asti *www.iltalehti.fi*. Viitattu 20.10.2022.
11. ↑  Kirsi Ylijoki kommentoi parisuhdettaan: "Eletään kumpikin itsenäisen aikuisen elämää" *www.iltalehti.fi*. Viitattu 20.10.2022.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Henkilöt | 
* Elonet
* Yle

 |

 |